ট্যান্ডি নিউটন

মেলানি ট্যান্ডিউই "ট্যান্ডি" নিউটন, ওবিই (ইংরেজি: Melanie Thandiwe Newton; জন্ম: ৬ নভেম্বর ১৯৭২) হলেন একজন ইংরেজ অভিনেত্রী। তিনি একাধিক ব্রিটিশ ও মার্কিন চলচ্চিত্রে কেন্দ্রীয় চরিত্রে অভিনয় করেছেন। তার অভিনীত উল্লেখযোগ্য চলচ্চিত্র ভূমিকাসমূহ হল বিলাভড (১৯৯৮)-এ নাম ভূমিকা, মিশন: ইম্পসিবল টু (২০০০)-এ নিয়া নর্ডফ, ক্র্যাশ (২০০৪)-এ ক্রিস্টিন, দ্য পারসুইট অব হ্যাপিনেস (২০০৬)-এ লিন্ডা, নরবিট (২০০৭)-এ কেট টমাস, টুয়েন্টি টুয়েলভ (২০০৯)-এ লরা উইলসন, ফর কালারড গার্লস (২০১০)-এ ট্যাঞ্জি অ্যাডর্স এবং সলো: আ স্টার ওয়ার্স স্টোরি (২০১৮)-এ ভ্যাল। ক্র্যাশ চলচ্চিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। ২০১৬ সালে থেকে তিনি এইচবিওর বিজ্ঞান কল্পকাহিনীমূলক পশ্চিমা ধাঁচের টিভি ধারাবাহিক ওয়েস্টওয়ার্ল্ড-এ সেন্টিয়েন্ট অ্যান্ড্রয়েড ম্যাডাম মেভ মিলি চরিত্রে অভিনয় করছেন। এই কাজের জন্য তিনি নাট্য ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেছেন এবং ক্রিটিকস চয়েস পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেছেন। এছাড়া তাকে বিবিসি ওয়ানের ধারাবাহিক লাইন অব ডিউটি-এর চতুর্থ মৌসুমে ডিসিআই রোজ হান্টলি চরিত্রে অভিনয় করতে দেখা যায়। চলচ্চিত্র ও জনহিতকর কাজের জন্য তিনি ২০১৯ সালের নববর্ষ সম্মাননায় অর্ডার অব দ্য ব্রিটিশ এম্পায়ারের অফিসার (ওবিই) উপাধি লাভ করেন। নিউটন ১৯৭২ সালের ৬ই নভেম্বর ইংল্যান্ডের লন্ডনের ওয়েস্টমিন্‌স্টারে জন্মগ্রহণ করেন। তার পিতা নিক নিউটন একজন ইংরেজ গবেষণাগারের টেকনিশিয়ান ও চিত্রশিল্পী। তার মাতা নিয়াশা জিম্বাবুয়ের শোনা জাতির যুবরাজ্ঞী। এনডেবেলে, জুলু, হোসা ও সোয়াতি ভাষায় তার নাম "ট্যান্ডিউই" এর অর্থ হন "প্রিয়"। নিউটন লন্ডন ও পেনজান্সে বেড়ে ওঠেন। তিনি ট্রিং পার্ক স্কুলে নৃত্যের তালিম নেন। ১৯৯২ থেকে ১৯৯৫ সালে তিনি ক্যামব্রিজের ডাউনিং কলেজে সামাজিক নৃতত্ত্ব বিষয়ে অধ্যয়ন করেন। ২০০৪ সালে নিউটন দ্য ক্রনিকলস অব রিডিক ও ক্র্যাশ চলচ্চিত্রে অভিনয় করেন। ক্র্যাশ চলচ্চিত্রে ক্রিস্টিন চরিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। ২০০৬ সালে তিনি দ্য পারসুইট অব হ্যাপিনেস ছবিতে লিন্ডা গার্ডনার চরিত্রে অভিনয় করেন। একই বছর তিনি বেতারে সিনড্রেলা-এর পান্তোমিম সংস্করণে কণ্ঠ দেন। নিউটন হাস্যরসাত্মক নরবিট (২০০৭) ছবিতে এডি মার্ফির চরিত্রের প্রেমিকা কেট টমাস চরিত্রে, হাস্যরসাত্মক রান ফ্যাটবয় রান (২০০৮) ছবিতে সিমন পেগের চরিত্রের সাবেক প্রেমিকা চরিত্রে অভিনয় করেন। পরের বছর তিনি রোল্যান্ড এমারিকের বিপর্যয়ধর্মী টুয়েন্টি টুয়েলভ (২০০৯) ছবিতে মার্কিন যুক্তরাষ্ট্রের রাষ্ট্রপতির কন্যা লরা উইলসন চরিত্রে এবং ফর কালারড গার্লস (২০১০)-এ ট্যাঞ্জি অ্যাডর্স অভিনয় করেন। ২০১৬ সালে থেকে তিনি এইচবিওর বিজ্ঞান কল্পকাহিনীমূলক পশ্চিমা ধাঁচের টিভি ধারাবাহিক ওয়েস্টওয়ার্ল্ড-এ সেন্টিয়েন্ট অ্যান্ড্রয়েড ম্যাডাম মেভ মিলি চরিত্রে অভিনয় করছেন। এই কাজের জন্য তিনি নাট্য ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেছেন এবং ক্রিটিকস চয়েস পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেছেন। ২০১৮ সালে তাকে সলো: আ স্টার ওয়ার্স স্টোরি (২০১৮) ছবিতে ভ্যাল চরিত্রে দেখা যায়। "Famous Downing College Alumni - Downing College"। ডাউনিং ক্যামব্রিজ (ইংরেজি ভাষায়)। সংগ্রহের তারিখ ৬ নভেম্বর ২০১৮।  "Westworld - Maeve"। এইচবিও (ইংরেজি ভাষায়)। সংগ্রহের তারিখ ৬ নভেম্বর ২০১৮।  হ্যারিস, হান্টার (১৮ সেপ্টেম্বর ২০১৮)। "Here's What Was Bleeped Out of Thandie Newton's Emmys Speech"। ভালচার (ইংরেজি ভাষায়)। সংগ্রহের তারিখ ৬ নভেম্বর ২০১৮।  "Thandie Newton"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৬ নভেম্বর ২০১৮।  "New Year Honours List 2019"। দ্য লন্ডন গেজেট (ইংরেজি ভাষায়)। ২৯ ডিসেম্বর ২০১৮। সংগ্রহের তারিখ ২ ফেব্রুয়ারি ২০১৯।  উইলিয়ামস, ক্যাম (২৪ মার্চ ২০০৮)। "Sweet as Thandie"। ক্যাম উইলিয়ামস (ইংরেজি ভাষায়)। সংগ্রহের তারিখ ২ ফেব্রুয়ারি ২০১৯।  বার্টন, লরা (২৮ মে ২০০৮)। "'I was so incredibly self-conscious'"। দ্য গার্ডিয়ান (ইংরেজি ভাষায়)। সংগ্রহের তারিখ ২ ফেব্রুয়ারি ২০১৯।  লুইস, সিয়ান (৩১ অক্টোবর ২০০৮)। "Thandie Newton: 'Condi was my hardest role ever"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ২ ফেব্রুয়ারি ২০১৯।  "Thandiwe | Name Meaning & Origin | Boy or Girl Name Thandiwe | Baby Names World"। বেবি নেমস ওয়ার্ল্ড। ১৭ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৯।  "Downing alumna Thandie Newton wins BAFTA award"। ডাউনিং। ২২ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৯।  উইকিমিডিয়া কমন্সে ট্যান্ডি নিউটন সংক্রান্ত মিডিয়া রয়েছে। টুইটারে ট্যান্ডি নিউটন ইন্টারনেট মুভি ডেটাবেজে ট্যান্ডি নিউটন  (ইংরেজি)